पीडि़त किशोरी के पिता की हत्या का मामला भी सीबीआइ को सौंपा गया है। मामले में विधायक कुलदीप सिंह सेंगर केे भाई अतुल सिंह व सोनू सिंह, शैलू, विनीत, बउवा को पुलिस ने 10 अप्रैल को गिरफ्तार कर जेल भेज दिया था। विधायक की गिरफ्तारी के बाद सीबीआइ ने हत्या के मामले की जांच तेज कर दी है। सोमवार को न्यायालय से मुकदमा सीबीआइ कोर्ट ट्रांसफर कर दिया गया है। इसी के बाद आज सीबीआइ अतुल सिंह समेत पांचों आरोपियों को न्यायालय में पेश करने के लिए जेल लेेने पहुंची। जेल पहुंचे सीबीआइ के दो अधिकारी स्थानीय पुलिस फोर्स के साथ उन्हें सुबह करीब साढ़े आठ बजे जेल से लेकर लखनऊ रवाना हुए। बताते हैं कि पांचों आरोपियों को सीबीआइ कोर्ट में पेश किया गया। देर शाम तक पांचों को वापस जिला जेल नहीं लगाया गया था। जेल अधीक्षक एके सिंह ने अतुल सिंह समेत पांचों आरोपियों को लखनऊ सीबीआइ कोर्ट ले जाने की बात तो कहीं लेकिन उन्हें लेने कौन आया था इस सवाल पर उन्होंने कुछ भी कहने से इन्कार कर दिया।